b'\n_START_ARTICLE_\nRusokylkikerttuli\n_START_SECTION_\nTuntomerkit\n_START_PARAGRAPH_\nKes\xc3\xa4ll\xc3\xa4 pesimispuvussa rusokylkikerttulilla on kellert\xc3\xa4v\xc3\xa4 otsa, musta silm\xc3\xa4nymp\xc3\xa4rys, valkoinen vatsapuoli ja ruskea juova kyljiss\xc3\xa4. Juova on pidempi ja kirkkaampi koirailla ja vanhoilla yksil\xc3\xb6ill\xc3\xa4 ja saattaa puuttua nuorilta yksil\xc3\xb6ilt\xc3\xa4 kokonaan. Rusokylkikerttuli painaa keskim\xc3\xa4\xc3\xa4rin 9 grammaa.\n_START_SECTION_\nLevinneisyys\n_START_PARAGRAPH_\nRusokylkikerttuleita pesii Kanadassa ja Yhdysvalloissa. Talvehtimisalueet sijaitsevat Keski-Amerikassa.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nKoiraat saapuvat pesim\xc3\xa4alueille ennen naaraita ja valtaavaat reviiriin, jonka ne ilmoittavat laulamalla. Kun naaras saapuu koiraan luo, on koiras ensin aggressiivinen sit\xc3\xa4 kohtaan. Parittelun j\xc3\xa4lkeen koiras seuraa ja vartioi naarasta, joka rakentaa pes\xc3\xa4n yksin lehtipuuhun tai pensaaseen. Naaras my\xc3\xb6s hautoo munat yksin. Muninta tapahtuu toukokuun puoliv\xc3\xa4lin ja hein\xc3\xa4kuun puoliv\xc3\xa4lin v\xc3\xa4lill\xc3\xa4 ja laji pesii vain kerran kes\xc3\xa4ss\xc3\xa4. Munia on keskim\xc3\xa4\xc3\xa4rin nelj\xc3\xa4 ja naaras hautoo niit\xc3\xa4 keskim\xc3\xa4\xc3\xa4rin 12 p\xc3\xa4iv\xc3\xa4\xc3\xa4. Molemmat vanhemmat osallistuvat poikasten ruokkimiseen ja ulosteiden siivoamiseen pes\xc3\xa4st\xc3\xa4. Poikaset kasvavat nopeasti ensimm\xc3\xa4isen viikon aikana ja tulevat lentokykyisiksi 9 vuorokauden ik\xc3\xa4isin\xc3\xa4. Poikaset j\xc3\xa4tt\xc3\xa4v\xc3\xa4t pes\xc3\xa4n 10 tai 11 vuorokauden ik\xc3\xa4isin\xc3\xa4 ja siirtyv\xc3\xa4t pes\xc3\xa4st\xc3\xa4 pensaikkoihin, joihin vanhemmat ruokkivat niit\xc3\xa4 noin kuukauden ik\xc3\xa4isiksi. Laji el\xc3\xa4\xc3\xa4 luonnossa keskim\xc3\xa4\xc3\xa4rin 83 kuukautta.\n_START_SECTION_\nRavinto\n_START_PARAGRAPH_\nRusokylkikerttulit k\xc3\xa4ytt\xc3\xa4v\xc3\xa4t ravinnokseen p\xc3\xa4\xc3\xa4asiassa hy\xc3\xb6nteisi\xc3\xa4, mutta jonkin verran my\xc3\xb6s hedelmi\xc3\xa4.'